title: 2006/823/EB: 2006 m. balandžio 27 d. Europos Parlamento sprendimas dėl Europos gyvenimo ir darbo sąlygų gerinimo fondo 2004 finansinių metų sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/70

         EUROPOS PARLAMENTO SPRENDIMAS
   2006 m. balandžio 27 d.
   dėl Europos gyvenimo ir darbo sąlygų gerinimo fondo 2004 finansinių metų sąskaitų uždarymo
   (2006/823/EB)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Europos gyvenimo ir darbo sąlygų gerinimo fondo 2004 finansinių metų metinių finansinių ataskaitų su fondo atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ir ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą (A6-0093/2006),

               1.

               atkreipia dėmesį į šiuos Europos gyvenimo ir darbo sąlygų gerinimo fondo 2004 ir 2003 finansinių metų finansinių ataskaitų skaičius:
               2004 ir 2003 finansinių metų pajamų ir išlaidų ataskaitos

                           (1000 EUR)

                           2004

                           2003

                           Pajamos

                           Komisijos subsidijos

                           18 000

                           17 090

                           Įvairios pajamos

                           85

                           47

                           Finansinės pajamos

                           0

                           35

                              Iš viso pajamų (a)

                              18 085

                              17 172

                           Išlaidos

                           I biudžeto antraštinė dalis – Darbuotojai

                           Mokėjimai

                           8 606

                           8 927

                           Perkelti asignavimai

                           132

                           109

                           II biudžeto antraštinė dalis – Administracija

                           Mokėjimai

                           1 267

                           968

                           Perkelti asignavimai

                           489

                           224

                           III biudžeto antraštinė dalis – Pagrindinė veikla

                           Mokėjimai

                           5 056

                           3 733

                           Perkelti asignavimai

                           2 522

                           2 817

                              Iš viso išlaidų (b)

                              18 072

                              16 778

                              Finansinių metų rezultatas (a-b)

                              13

                              394

                           Likutis, perkeltas iš ankstesnių finansinių metų

                           - 1 296

                           - 1 836

                           Perkelti ir panaikinti asignavimai

                           35

                           118

                           Nepanaudotos ankstesnių finansinių metų sumos, skirtos pakartotiniam naudojimui

                           17

                           19

                           Ypatingasis ankstesniųjų metų rezultatas

                           2

                           0

                           Perkelti ir panaikinti PHARE asignavimai

                           8

                           0

                           Gautosios PHARE pajamos

                           0

                           639

                           Gautinos PHARE pajamos

                           0

                           361

                           PHARE išlaidos

                           0

                           - 1 000

                           Valiutų keitimo skirtumai

                           - 4

                           9

                              Finansinių metų likutis

                              - 1 225

                              - 1 296

               2.

               patvirtina Europos gyvenimo ir darbo sąlygų gerinimo fondo 2004 finansinių metų sąskaitų uždarymą;

               3.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 40.

      (2)  OL C 332, 2005 12 28, p. 82.

      (3)  OL L 248, 2002 9 16, p. 1.

      (4)  OL L 139, 1975 5 30, p. 1 Reglamentas su pakeitimais, padarytais Reglamentu (EB) Nr. 1111/2005 (OL L 184, 2005 7 15, p. 1).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).
    ---documentbreak---

               6.12.2006

               LT

               Europos Sąjungos oficialusis leidinys

               L 340/72

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2004 finansinių metų Europos gyvenimo ir darbo sąlygų gerinimo fondo biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2004 m. finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Europos gyvenimo ir darbo sąlygų gerinimo fondo 2004 finansinių metų metinių finansinių ataskaitų su fondo atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ir ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą (A6-0093/2006),

               A.

               kadangi Audito Rūmai nurodė, jog jie gavo pagrįstą patikinimą, kad 2004 m. gruodžio 31 d. pasibaigusių finansinių metų metinės finansinės ataskaitos buvo patikimos ir kad jose atspindimos operacijos iš esmės buvo teisėtos ir tvarkingos,

               B.

               kadangi Audito rūmai teigia, kad jie gavo pagrįstą patikinimą iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               1.

               primena, kad pagal Finansinio reglamento 185 straipsnį Parlamentas suteikia biudžeto įvykdymo patvirtinimą Bendrijų įsteigtoms įstaigoms, turinčioms juridinio asmens statusą, kurios gauna iš biudžeto mokamas dotacijas; tačiau nurodo, kad ne visos šios įstaigos yra visiškai arba net iš dalies finansuojamos iš biudžeto mokamų dotacijų; pabrėžia, kad dėl to įvykdymo patvirtinimas apima tiek biudžetinį, tiek nebiudžetinį šių įstaigų finansavimą; mano, kad nepriimtina, kai vienos Sąjungos įsteigtos įstaigos privalo atsiskaityti dėl lėšų, kurios nėra mokamos iš biudžeto, išleidimo, tuo tarpu kitos, kurios negauna iš biudžeto mokamų dotacijų, už jas atsiskaityti neprivalo; patvirtina principą, pagal kurį Europos Parlamentas tvirtina visų Bendrijos agentūrų, nepriklausomai nuo to, ar jos subsidijuojamos, ar ne, metinio biudžeto įvykdymą, net ir tais atvejais, kai pagal agentūros steigimo dokumentus tvirtinimo procese dalyvauja ir kita institucija; mano, kad reikia peržiūrėti visus šiam principui prieštaraujančius dokumentus;

               2.

               pabrėžia Audito Rūmų pranešimo 1 lentelės, pirmą kartą panaudotos tvirtinant biudžeto įvykdymą 2003 m., kurioje pateikiami apibendrinti fondo įgaliojimai ir pareigos, valdymas, ištekliai ir teikiamos paslaugos, svarbą; pažymi, kad 1 lentelės duomenis teikia fondas; prašo Audito Rūmų patikrinti 1 lentelės turinį;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma efektyviau ir veiksmingiau; ragina Audito Rūmus apsvarstyti galimybę išplėsti savo specialiąsias metines ataskaitas dėl agentūrų ir įtraukti į jas rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir išaiškinti priemones, leidžiančias geriau laikytis skaidrumo palaikant ryšius su visuomene, o taip pat Bendrijos patvirtinančių veiksmų priemones visuose įdarbinimo, mokymų ir pareigų paskirstymo lygiuose;

               4.

               pabrėžia, kad ES agentūros ne visada turi gerą įvaizdį ir kad daugelis iš jų nenusipelno tokio neigiamo įvaizdžio; pabrėžia, kad Europos Sąjungos piliečiai turėtų tai žinoti, prireikus ir tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis jos manymu būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį ES agentūrų struktūrai ir jų veiklos pobūdžiui, ir kai kurios iš jų pažymi tai savo veiklos ataskaitose, ypač atkreipdamos dėmesį į jų administratorių padaugėjimą; ragina Komisiją išnagrinėti tikrus arba numanomus sunkumus ir rekomenduoti reikiamus tvarkos pakeitimus;

               6.

               pabrėžia, kad Komisija įsipareigojo suderinti savo generalinių direktoratų veiklos ataskaitų teikimo formą; ragina apsvarstyti, ar nereikėtų tos pačios nuostatos taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijų agentūroms, kokią informaciją ir kokius veiklos aspektus jos privalo pateikti;

               7.

               pažymi Audito Rūmų išvadą, kad 37 proc. į 2005 m. perkeltų asignavimų yra susiję sus įsipareigojimais, kurie buvo prisiimti 2004 m. gruodžio mėn., o didžioji jų dalis, susijusi su mokymo sutartimis, bus įvykdyta 2005 m.; primena fondui kasmetinį biudžeto principą ir ragina jį laikytis šio principo siekiant teisingo ir skaidraus Biudžeto institucijos numatyto biudžeto įvykdymo;

               8.

               džiaugiasi veiksmais, kurių fondas ėmėsi tobulindamas inventoriaus pilnumą ir jo tinkamą valdymą atsižvelgdamas į Audito Rūmų išvadas;

               9.

               ragina Komisiją padėti agentūroms kiek galima geriau laikytis ateinantiems metams numatyto darbo plano, tokiu būdu sudarant sąlygas tinkamai planuoti ir įgyvendinti veiksmus ir ypač vengti didelių, paskutinę akimirką daromų darbo krūvio pakeitimų;

               10.

               prašo Komisijos pagerinti agentūrų bendradarbiavimą padarant bendradarbiavimą veiksmingesniu, išvengiant darbo dubliavimosi ir ištaisant trūkumus, ypač bendro pobūdžio, pvz., mokyme, Bendrijos politikos įgyvendinime, naujausių valdymo sistemų naudojime, bei sprendžiant su tinkamu biudžeto valdymu susijusias problemas.

      (1)  OL C 269, 2005 10 28, p. 40.

      (2)  OL C 332, 2005 12 28, p. 82.

      (3)  OL L 248, 2002 9 16, p. 1.

      (4)  OL L 139, 1975 5 30, p. 1. Reglamentas su pakeitimais, padarytais Reglamentu (EB) Nr. 1111/2005 (OL L 184, 2005 7 15, p. 1).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 2001 m. gruodžio 17 d. Tarybos Sprendimas dėl Susitarimo pasikeičiant raštais dėl Protokolo, nustatančio žvejybos galimybes ir finansinį įnašą, numatytą Europos ekonominės bendrijos ir Žaliojo Kyšulio Respublikos Susitarime dėl žvejybos prie Žaliojo Kyšulio krantų nuo 2001 m. liepos 1 d. iki 2004 m. birželio 30 d., laikino taikymo, patvirtinimo

text:
Svarbus teisinis pranešimas

|

32002D0130

Oficialusis leidinys L 047 , 19/02/2002 p. 0022 - 0023

		Tarybos Sprendimas2001 m. gruodžio 17 d.dėl Susitarimo pasikeičiant raštais dėl Protokolo, nustatančio žvejybos galimybes ir finansinį įnašą, numatytą Europos ekonominės bendrijos ir Žaliojo Kyšulio Respublikos Susitarime dėl žvejybos prie Žaliojo Kyšulio krantų nuo 2001 m. liepos 1 d. iki 2004 m. birželio 30 d., laikino taikymo, patvirtinimo(2002/130/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalį,atsižvelgdama į Komisijos pasiūlymą,kadangi:(1) Bendrija ir Žaliojo Kyšulio Respublika surengė derybas, kad nustatytų, kaip reikėtų iš dalies pakeisti ar papildyti Europos ekonominės bendrijos ir Žaliojo Kyšulio Respublikos susitarimą dėl žvejybos prie Žaliojo Kyšulio krantų [1];(2) po šių derybų 2001 m. birželio 7 d. buvo parafuotas naujas Protokolas, nustatantis Susitarime numatytas žvejybos galimybes ir finansinį įnašą;(3) pagal šį Protokolą nuo 2001 m. liepos 1 d. iki 2004 m. birželio 30 d. Bendrijos žvejai naudojasi žvejybos galimybėmis vandenyse, kurie priklauso Žaliojo Kyšulio Respublikos suverenumui ar jurisdikcijai;(4) Bendrijos laivų žvejybos veiklos tęstinumui užtikrinti būtina kuo greičiau patvirtinti minėtą Protokolą. Dėl to abi šalys parafavo Susitarimą pasikeičiant raštais, numatantį laikiną parafuoto Protokolo taikymą nuo 2001 m. liepos 1 d.;(5) tas Susitarimas turėtų būti patvirtintas, kol pagal Sutarties 37 straipsnį nepriimtas galutinis sprendimas;(6) turėtų būti nustatytas žvejybos galimybių paskirstymo valstybėms narėms būdas,PRIĖMĖ ŠĮ SPRENDIMĄ:1 straipsnisBendrijos vardu patvirtinamas Susitarimas pasikeičiant raštais dėl Protokolo, nustatančio žvejybos galimybes ir finansinį įnašą, numatytą Europos ekonominės bendrijos ir Žaliojo Kyšulio Respublikos Susitarime dėl žvejybos prie Žaliojo Kyšulio krantų nuo 2001 m. liepos 1 d. iki 2004 m. birželio 30 d., laikino taikymo.Susitarimo pasikeičiant raštais ir Protokolo tekstai pridedami prie šio sprendimo.2 straipsnisProtokole nustatytos žvejybos galimybės valstybėms narėms paskirstomos taip:– tunus žvejojantiems seineriams: | Prancūzija: | 19 laivų |Ispanija: | 18 laivų |– kartimis, prie kurių pritvirtinti lynai su kabliukaistunus žvejojantiems laivams: | Prancūzija: | 6 laivai |Ispanija: | 10 laivų |Portugalija: | 2 laivai |– vandens paviršiuje ūdomis žvejojantiems laivams: | Ispanija: | 52 laivai |Portugalija: | 10 laivų |– dugninėmis ūdomis žvejojantiems laivams: | Portugalija: | 630 BRT per mėnesį,skaičiuojant metinį vidurkį, ne daugiau kaip keturiems laivams, žvejojantiems tuo pačiu metu |Jeigu šių valstybių narių paraiškos licencijoms gauti neišnaudoja visų Protokole nustatytų žvejybos galimybių, Komisija gali svarstyti bet kurios kitos valstybės narės paraiškas licencijoms gauti.3 straipsnisTarybos pirmininkas yra įgaliojamas paskirti asmenis įgaliotus pasirašyti Bendrijai privalomą Susitarimą pasikeičiant raštais.Priimta Briuselyje, 2001 m. gruodžio 17 d.Tarybos varduPirmininkasA. Neyts-uyttebroeck[1] OL L 212, 1990 8 9, p. 3.--------------------------------------------------


title: 2017 m. gegužės 22 d. Tarybos sprendimas (ES) 2017/884, kuriuo skiriamas Regionų komiteto Švedijos Karalystės pasiūlytas narys

text:
24.5.2017

               LT

               Europos Sąjungos oficialusis leidinys

               L 135/21

         TARYBOS SPRENDIMAS (ES) 2017/884
   2017 m. gegužės 22 d.
   kuriuo skiriamas Regionų komiteto Švedijos Karalystės pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. liepos 20 d. Tarybos sprendimu (ES) 2015/1203 (4) vietoj Lotta HÅKANSSON HARJU nare buvo paskirta Anna LJUNGDELL;

               (2)

               pasibaigus Anna LJUNGDELL kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nare skiriama:

               —

               Camilla JANSON, Ledamot i kommunfullmäktige, Upplands-Bro kommun.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gegužės 22 d.

            Tarybos vardu

            Pirmininkas

         E. BARTOLO

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. liepos 20 d. Tarybos sprendimas (ES) 2015/1203, kuriuo skiriami Regionų komiteto Švedijai atstovaujantys trys nariai ir Švedijai atstovaujantys šeši pakaitiniai nariai (OL L 195, 2015 7 23, p. 44).


title: 2011/709/: 2011 m. spalio 20 d. Tarybos sprendimas dėl Europos Sąjungos ir Meksikos Jungtinių Valstijų susitarimo dėl oro susisiekimo paslaugų tam tikrų aspektų sudarymo

text:
29.10.2011

               LT

               Europos Sąjungos oficialusis leidinys

               L 283/25

         TARYBOS SPRENDIMAS
   2011 m. spalio 20 d.
   dėl Europos Sąjungos ir Meksikos Jungtinių Valstijų susitarimo dėl oro susisiekimo paslaugų tam tikrų aspektų sudarymo
   (2011/709/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu ir 218 straipsnio 8 dalies pirmąja pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų šiuo metu galiojančių dvišalių susitarimų nuostatų pakeitimo Sąjungos lygio susitarimu;

               (2)

               Komisija, vadovaudamasi 2003 m. birželio 5 d. Tarybos sprendimo priede nustatytais mechanizmais ir nurodymais, Sąjungos vardu derėjosi su Meksikos Jungtinėmis Valstijomis dėl susitarimo dėl oro susisiekimo paslaugų tam tikrų aspektų (toliau – Susitarimas);

               (3)

               kaip numatyta Tarybos sprendime Nr. 2011/94/ES (1) Susitarimas Sąjungos vardu buvo pasirašytas 2010 m. gruodžio 15 d. su sąlyga, kad jis bus sudarytas vėliau;

               (4)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Meksikos Jungtinių Valstijų susitarimas dėl oro susisiekimo paslaugų tam tikrų aspektų (toliau – Susitarimas) (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pateikti Susitarimo 7 straipsnio 1 dalyje nurodytą pranešimą.
   3 straipsnis
   Šis sprendimas įsigalioja jo paskelbimo dieną.

      Priimta Liuksemburge 2011 m. spalio 20 d.

            Tarybos vardu

            Pirmininkas

         M. SAWICKI

      (1)  OL L 38, 2011 2 12, p. 33.

      (2)  Susitarimas buvo paskelbtas OL L 38, 2011 2 12, p. 34, kartu su sprendimu dėl pasirašymo.


title: 2014 m. balandžio 18 d. Europolo valdybos sprendimas, kuriuo iš dalies keičiamas 1999 m. lapkričio 16 d. Europolo valdybos sprendimas ir kuriuo susitariama dėl Europolo nustatytų sąlygų ir procedūrų dėl Europolui skirtų mokesčių, kuriais apmokestinama Europolo personalo alga ir tarnybinės pajamos

text:
5.7.2014

               LT

               Europos Sąjungos oficialusis leidinys

               C 211/10

         EUROPOLO VALDYBOS SPRENDIMAS
   2014 m. balandžio 18 d.
   kuriuo iš dalies keičiamas 1999 m. lapkričio 16 d. Europolo valdybos sprendimas ir kuriuo susitariama dėl Europolo nustatytų sąlygų ir procedūrų dėl Europolui skirtų mokesčių, kuriais apmokestinama Europolo personalo alga ir tarnybinės pajamos
   (2014/C 211/05)
   EUROPOLO VALDYBA,
   atsižvelgdama į 2009 m. balandžio 6 d. Tarybos sprendimą dėl Europos policijos biuro įsteigimo (1) (toliau – Sprendimas dėl Europolo), ypač į jo 57 straipsnio 5 dalį, 62 ir 63 straipsnius,
   atsižvelgdama į Protokolą, parengtą remiantis Europos Sąjungos sutarties K.3 straipsniu ir Europolo konvencijos 41 straipsnio 3 dalimi, dėl Europolo, jo organų narių, direktoriaus pavaduotojų ir darbuotojų privilegijų ir imunitetų (2), ypač į jo 10 straipsnį,
   atsižvelgdama į 1999 m. lapkričio 16 d. valdybos sprendimą, kuriuo susitariama dėl Europolo nustatytų sąlygų ir procedūrų, susijusių su Europolui skirtais mokesčiais, kuriais apmokestinama Europolo personalo alga ir tarnybinės pajamos (3),
   atsižvelgdama į 2010 m. spalio 14 d. valdybos sprendimą, iš dalies pakeičiantį 1999 m. lapkričio 16 d. Europolo valdybos sprendimą dėl Europolui skirtų mokesčių, kuriais apmokestinama Europolo personalo alga ir tarnybinės pajamos, ir kuriuo susitariama dėl Europolo nustatytų sąlygų ir procedūrų, taikomų koreguojant jo priedėlyje nurodytas sumas (toliau – valdybos sprendimas) (4),
   kadangi:

               (1)

               Atsižvelgiant į Sprendimo dėl Europolo 57 straipsnio 5 dalį, Europolo darbuotojų tarnybos nuostatai (5) ir kiti susiję teisės aktai ir toliau taikomi darbuotojams, įdarbintiems ne pagal Sprendimo dėl Europolo 57 straipsnio 2 dalį.

               (2)

               Sprendimo dėl Europolo 57 straipsnio 5 dalyje nustatyta, kad, nukrypstant nuo Europolo darbuotojų tarnybos nuostatų 5 skyriaus, Europolo darbuotojams taikoma metinio atlyginimo patikslinimo procentinė norma, kurią pagal Europos Bendrijų pareigūnų tarnybos nuostatų (6) 65 straipsnį nustato Taryba.

               (3)

               Metinį atlyginimo patikslinimą, numatytą Sprendimo dėl Europolo 57 straipsnio 5 dalyje, Europolas vykdė nuo 2009 m. liepos 1 d. atgaline data (7) atsižvelgdamas į Tarybos reglamente Nr. 1190/2010 (8) pateiktus skaičius.

               (4)

               Sprendimo dėl Europolo 57 straipsnio 5 dalis netaikoma mokesčiams, kuriais apmokestinama Europolo darbuotojų, kuriems taikomi Europolo darbuotojų tarnybos nuostatai, alga ir tarnybinės pajamos.

               (5)

               Mokestis, taikomas Europolo darbuotojams, kuriems taikomi Europolo darbuotojų tarnybos nuostatai, turėtų būti keičiamas, kad atitiktų atlyginimo patikslinimą, atliktą laikantis Sprendimo dėl Europolo 57 straipsnio 5 dalies.

         NUSPRENDĖ:
   1 straipsnis
   Nuo 2009 m. liepos 1 d.:

               —

               1999 m. lapkričio 16 d. Europolo valdybos sprendimo priedėlio 4 straipsnio pirmajame sakinyje paminėta vertė pakeičiama 121,33 EUR suma.

               —

               1999 m. lapkričio 16 d. Europolo valdybos sprendimo priedėlio 4 straipsnyje pateiktoje lentelėje išvardytos vertės, išreikštos euro vienetais, pakeičiamos taip:

                           —

                           8 % sumoms nuo 121,33 EUR iki 2 137,14 EUR

                           —

                           10 % sumoms nuo 2 137,15 EUR iki 2 943,59 EUR

                           —

                           12,5 % sumoms nuo 2 943,60 EUR iki 3 373,50 EUR

                           —

                           15 % sumoms nuo 3 373,51 EUR iki 3 831,12 EUR

                           —

                           17,5 % sumoms nuo 3 831,13 EUR iki 4 261,07 EUR

                           —

                           20 % sumoms nuo 4 261,08 EUR iki 4 677,81 EUR

                           —

                           22,5 % sumoms nuo 4 677,82 EUR iki 5 107,74 EUR

                           —

                           25 % to sumoms nuo 5 107,75 EUR iki 5 524,49 EUR

                           —

                           27,5 % sumoms nuo 5 524,50 EUR iki 5 954,41 EUR

                           —

                           30 % sumoms nuo 5 954,42 EUR iki 6 371,16 EUR

                           —

                           32,5 % sumoms nuo 6 371,17 EUR iki 6 801,09 EUR

                           —

                           35 % sumoms nuo 6 801,10 EUR iki 7 218,49 EUR

                           —

                           40 % sumoms nuo 7 218,50 EUR iki 7 648,45 EUR

                           —

                           45 % sumoms nuo 7 648,46 EUR.

         2 straipsnis
   2010 m. spalio 14 d. Europolo valdybos sprendimo 1 straipsnis ir priedėlis, iš dalies keičiantys 1999 m. lapkričio 16 d. Europolo valdybos sprendimą, šiuo dokumentu yra panaikinami.
   3 straipsnis
   Šis sprendimas skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja kitą dieną po jo priėmimo valdyboje dienos.

      Priimta Hagoje 2014 m. balandžio 18 d.

         John O’MAHONEY

            Valdybos pirmininkas

      (1)  OL L 121, 2009 5 15, p. 37.

      (2)  OL C 221, 1997 7 19, p. 2.

      (3)  OL C 65, 2001 2 28, p. 6.

      (4)  OL C 37, 2011 2 5, p. 8.

      (5)  1998 m. gruodžio 3 d. Tarybos aktas, nustatantis Europolo tarnautojų tarnybos nuostatus (OL C 26, 1999 1 30, p. 23).

      (6)  Tarybos reglamentas (EEB, Euratomas, EAPB) Nr. 259/68 (OL L 56, 1968 3 4, p. 1.)

      (7)  Pranešimas dėl Europolo darbuotojams, kuriems taikomi Europolo darbuotojų tarnybos nuostatai, mokamos bazinės algos ir išmokų patikslinimo nuo 2009 m. liepos 1 d. ir 2010 m. liepos 1 d. pagal Tarybos sprendimo 57 straipsnio 5 dalį (Žr. šio Oficialiojo leidinio p. ...).

      (8)  2010 m. gruodžio 13 d. Tarybos reglamentas Nr. 1190/2010, kuriuo iš dalies keičiamas 2009 m. gruodžio 23 d. Tarybos reglamentas Nr. 1296/2009, kuriuo tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai (OL L 333, 2010 12 17, p. 1).


title: 2014 m. birželio 23 d. Tarybos sprendimas 2014/385/BUSP, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas

text:
24.6.2014

               LT

               Europos Sąjungos oficialusis leidinys

               L 183/66

         TARYBOS SPRENDIMAS 2014/385/BUSP
   2014 m. birželio 23 d.
   kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. birželio 25 d. Taryba priėmė ES strateginę programą žmogaus teisių ir demokratijos srityje ir ES veiksmų planą žmogaus teisių ir demokratijos srityje;

               (2)

               2012 m. liepos 25 d. Taryba priėmė Sprendimą 2012/440/BUSP (1), kuriuo Stavros LAMBRINIDIS paskirtas Europos Sąjungos specialiuoju įgaliotiniu (toliau – ES specialusis įgaliotinis) žmogaus teisių klausimais. ES specialiojo įgaliotinio įgaliojimų terminas baigiasi 2014 m. birželio 30 d.;

               (3)

               ES specialiojo įgaliotinio įgaliojimų terminas turėtų būti pratęstas papildomam 8 mėnesių laikotarpiui,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio žmogaus teisių klausimais Stavros LAMBRINIDIS įgaliojimų terminas pratęsiamas iki 2015 m. vasario 28 d. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais, susijusiais su žmogaus teisėmis, kaip išdėstyta Sutartyje, Europos Sąjungos pagrindinių teisių chartijoje, taip pat ES strateginėje programoje žmogaus teisių ir demokratijos srityje ir ES veiksmų plane žmogaus teisių ir demokratijos srityje:

               a)

               didinti Sąjungos veiklos veiksmingumą, dalyvavimą ir matomumą saugant ir propaguojant žmogaus teises pasaulyje, visų pirma stiprinant Sąjungos bendradarbiavimą ir politinį dialogą su trečiosiomis šalimis, atitinkamais partneriais, verslo subjektais, pilietine visuomene, tarptautinėmis bei regioninėmis organizacijomis; taip pat veikiant atitinkamuose tarptautiniuose forumuose;

               b)

               didinti Sąjungos indėlį stiprinant demokratiją ir institucijų kūrimą, teisinę valstybę, gerą valdymą, pagarbą žmogaus teisėms ir pagrindinėms laisvėms visame pasaulyje;

               c)

               didinti Sąjungos veiksmų žmogaus teisių srityje nuoseklumą ir žmogaus teisių klausimo integravimą į visas Sąjungos išorės veiksmų sritis.

         3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               prisidėti prie Sąjungos žmogaus teisių politikos, visų pirma ES strateginės programos žmogaus teisių ir demokratijos srityje ir ES veiksmų plano žmogaus teisių ir demokratijos srityje įgyvendinimo, be kita ko, rengiant rekomendacijas šiuo klausimu;

               b)

               prisidėti prie Sąjungos gairių, priemonių ir veiksmų planų žmogaus teisių ir tarptautinės humanitarinės teisės klausimais įgyvendinimo;

               c)

               stiprinti dialogą su trečiųjų šalių vyriausybėmis ir tarptautinėmis bei regioninėmis organizacijomis žmogaus teisių klausimais, taip pat su pilietinės visuomenės organizacijomis ir kitais atitinkamais subjektais siekiant užtikrinti Sąjungos žmogaus teisių politikos veiksmingumą ir matomumą;

               d)

               padėti užtikrinti geresnį Sąjungos politikos ir veiksmų žmogaus teisių apsaugos ir propagavimo srityje darnumą ir nuoseklumą, visų pirma prisidedant prie atitinkamos Sąjungos politikos formavimo.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia per šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio įgaliojimams.
   3.   ES specialusis įgaliotinis savo veiklą visapusiškai koordinuoja su Europos išorės veiksmų tarnyba (EIVT) ir jos kompetentingais padaliniais, kad būtų užtikrintas jų atitinkamos veiklos žmogaus teisių srityje darnumas ir nuoseklumas.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2014 m. liepos 1 d. iki 2015 m. vasario 28 d. susijusioms išlaidoms padengti skiriama orientacinė finansavimo suma yra 550 000 EUR.
   2.   Orientacinę finansavimo sumą kitam ES specialiojo įgaliotinio žmogaus teisių klausimais įgaliojimų laikotarpiui nustato Taryba.
   3.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   4.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
   6 straipsnis
   Darbuotojų grupės sudarymas ir sudėtis
   1.   Neviršydamas įgaliojimų ir turimų atitinkamų finansinių išteklių, ES specialusis įgaliotinis sudaro darbuotojų grupę. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti deleguoti darbuotojus dirbti su ES specialiuoju įgaliotiniu. Atlyginimą tokiems deleguotiems darbuotojams moka atitinkamai ta valstybė narė, atitinkama Sąjungos institucija arba EIVT. Valstybių narių į Sąjungos institucijas arba EIVT deleguoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi deleguoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai arba EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   8 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos ir valstybių narių diplomatinės atstovybės teikia ES specialiajam įgaliotiniui logistinę paramą.
   9 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas įgaliojimų ir atsižvelgdamas į saugumo padėtį atitinkamoje šalyje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas konkretų saugumo planą, grindžiamą EIVT gairėmis, kuriame numatomos konkrečios fizinės, organizacinės ir procedūrinės saugumo priemonės, kuris reglamentuoja personalo saugaus atvykimo į geografinę teritoriją ir judėjimo toje teritorijoje valdymą, taip pat saugumo incidentų valdymą, ir kuriame numatomas misijos nenumatytų atvejų ir evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl geografinėje teritorijoje esančių sąlygų;

               c)

               užtikrindamas, kad prieš atvykstant arba atvykus į geografinę teritoriją visiems ES specialiojo įgaliotinio darbuotojų grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į rizikos lygį toje teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         10 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas. ES specialusis įgaliotinis prireikus taip pat teikia ataskaitas Tarybos darbo grupėms, visų pirma Žmogaus teisių darbo grupei. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   11 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, nuoseklumo ir veiksmingumo užtikrinimo bei padeda užtikrinti, kad visos Sąjungos priemonės ir valstybių narių veiksmai būtų vykdomi suderintai siekiant Sąjungos politikos tikslų. ES specialiojo įgaliotinio veikla derinama su valstybių narių ir Komisijos veikla, taip pat prireikus su kitų Europos Sąjungos specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su Sąjungos delegacijų vadovais, valstybių narių atstovybių vadovais, taip pat, prireikus, su bendros saugumo ir gynybos politikos misijų ir operacijų vadovais ar vadais ir su kitais Europos Sąjungos specialiaisiais įgaliotiniais, kurie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus.
   3.   ES specialusis įgaliotinis centrinių būstinių ir vietos lygiu taip pat palaiko ryšius ir siekia papildomumo bei sąveikos su kitais tarptautiniais ir regioniniais subjektais. ES specialusis įgaliotinis centrinių būstinių ir vietos lygiu siekia palaikyti reguliarius ryšius su pilietinės visuomenės organizacijomis.
   12 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Iki 2014 m. lapkričio mėn. pabaigos ES specialusis įgaliotinis pateikia vyriausiajam įgaliotiniui, Tarybai ir Komisijai išsamią įgaliojimų vykdymo ataskaitą.
   13 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2014 m. liepos 1 d.

      Priimta Liuksemburge 2014 m. birželio 23 d.

            Tarybos vardu

            Pirmininkė

         C. ASHTON

      (1)  OL L 200, 2012 7 27, p. 21.

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2012/601/ES: 2012 m. gegužės 10 d. Europos Parlamento sprendimas dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/297

         EUROPOS PARLAMENTO SPRENDIMAS
   2012 m. gegužės 10 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų sąskaitų uždarymo
   (2012/601/ES)
   EUROPOS PARLAMENTAS,

               —

               atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos operatyvaus bendradarbiavimo prie ES valstybių narių išorės sienų valdymo agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0133/2012),

               1.

               pritaria Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 39.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.


title: 2017 m. rugpjūčio 22 d. Komisijos sprendimas dėl 2019 m. Europos Sąjungos institucijų švenčių dienų

text:
23.8.2017

               LT

               Europos Sąjungos oficialusis leidinys

               C 279/3

         KOMISIJOS SPRENDIMAS
   2017 m. rugpjūčio 22 d.
   dėl 2019 m. Europos Sąjungos institucijų švenčių dienų
   (2017/C 279/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos Sąjungos pareigūnų tarnybos nuostatus ir Kitų Europos Sąjungos tarnautojų įdarbinimo sąlygas, nustatytus Tarybos reglamentu (EEB, Euratomas, EAPB) Nr. 259/68 (1), ypač į Tarnybos nuostatų 61 straipsnį ir Įdarbinimo sąlygų 16 ir 91 straipsnius,
   atsižvelgdama į bendras taisykles, kuriomis nustatomas Europos Bendrijų pareigūnų švenčių dienų sąrašas, visų pirma į jų 1 straipsnio 3 dalį,
   kadangi:

               (1)

               pagal Europos Sąjungos pareigūnų tarnybos nuostatų 61 straipsnį ir Kitų Europos Sąjungos tarnautojų įdarbinimo sąlygų 16 ir 91 straipsnius, reikėtų sudaryti Briuselyje ir Liuksemburge dirbančių pareigūnų ir tarnautojų 2019 m. švenčių dienų sąrašą;

               (2)

               2019 m. Velykų sekmadienis yra balandžio 21 d.;

               (3)

               2019 m. gruodžio 24 d. yra antradienis;

               (4)

               dėl 2019 m. švenčių dienų sąrašo 2017 m. birželio 7 d. buvo konsultuotasi su Administracijos vadovų kolegija,

         NUSPRENDĖ:
   1 straipsnis
   Nustatomos Briuselyje ir Liuksemburge esančių Europos Sąjungos institucijų 2019 m. švenčių dienos.

               Sausio 1 d.

               Antradienis, Naujųjų metų diena

               Sausio 2 d.

               Trečiadienis, antroji Naujųjų metų diena

               Balandžio 18 d.

               Didysis ketvirtadienis

               Balandžio 19 d.

               Didysis penktadienis

               Balandžio 22 d.

               Velykų pirmadienis

               Gegužės 1 d.

               Trečiadienis, Tarptautinė darbo diena

               Gegužės 9 d.

               Ketvirtadienis, Europos diena

               Gegužės 30 d.

               Ketvirtadienis, pirmoji Šeštinių diena

               Gegužės 31 d.

               Penktadienis, antroji Šeštinių diena

               Birželio 10 d.

               Sekminių pirmadienis

               Rugpjūčio 15 d.

               Ketvirtadienis, Žolinė

               Lapkričio 1 d.

               Penktadienis, Visų Šventųjų diena

               Gruodžio 24 d.
               –
               gruodžio 31 d.

               Antradienis
               Antradienis

               6 paskutinės metų dienos

         2 straipsnis
   Į darbą grįžtama 2020 m. sausio 3 d. (penktadienį).
   3 straipsnis
   Nedarant poveikio galutinai nustatytam visų 2020 m. švenčių dienų skaičiui, 2020 m. sausio 1 d. (trečiadienis) ir sausio 2 d. (ketvirtadienis) laikomos tų metų švenčių dienomis.

      Priimta Briuselyje 2017 m. rugpjūčio 22 d.

            Komisijos vardu

         Günther H. OETTINGER

            Komisijos narys

      (1)  OL L 56, 1968 3 4, p. 1.


title: 2012 m. birželio 21 d. Komisijos sprendimas dėl Retųjų vaistų komiteto narių skyrimo  Tekstas svarbus EEE

text:
22.6.2012

               LT

               Europos Sąjungos oficialusis leidinys

               C 182/8

         KOMISIJOS SPRENDIMAS
   2012 m. birželio 21 d.
   dėl Retųjų vaistų komiteto narių skyrimo
   (Tekstas svarbus EEE)
   2012/C 182/05
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 16 d. Europos Parlamento ir Tarybos reglamentą (EB) Nr. 141/2000 dėl retųjų vaistų (1), ypač į jo 4 straipsnio 3 dalį,
   atsižvelgdama į 2012 m. vasario 1 d. Europos vaistų agentūros rekomendaciją,
   kadangi:

               (1)

               2012 m. birželio 30 d. baigiasi Retųjų vaistų komiteto (toliau – Komiteto), įsteigto pagal Reglamento (EB) Nr. 141/2000 4 straipsnį, keturių narių kadencija. Vieną iš Komiteto narių, kurio kadencija baigiasi, Komisija paskyrė, vadovaudamasi Europos vaistų agentūros rekomendacija. Kitus tris kadenciją baigiančius narius Komisija skyrė atstovauti pacientų organizacijoms. Todėl būtina paskirti keturis Komiteto narius;

               (2)

               vieną asmenį paskirti nariu rekomendavo Europos vaistų agentūra;

               (3)

               Komiteto nariai turėtų būti skiriami trejų metų laikotarpiui, prasidedančiam nuo 2012 m. liepos 1 d.,

         NUSPRENDĖ:
   1 straipsnis
   Komiteto nariais pacientų organizacijoms atstovauti dar trejų metų laikotarpiui nuo 2012 m. liepos 1 d. skiriami:

               Lesley Claire GREENE,

               Birthe BYSKOV HOLM,

               dr. Marie Pauline EVERS.

         2 straipsnis
   Atsižvelgiant į Europos vaistų agentūros rekomendaciją, Komiteto nare trejų metų laikotarpiui nuo 2012 m. liepos 1 d. skiriama:
   dr. Catherine MORAITI.

      Priimta Briuselyje 2012 m. birželio 21 d.

            Komisijos vardu

         John DALLI

            Komisijos narys

      (1)  OL L 18, 2000 1 22, p. 1.


title: 2014 m. kovo 6 d. Komisijos sprendimas, kuriuo atnaujinamas Europos Sąjungos ir Vatikano Miesto Valstybės susitarimo dėl pinigų priedas

text:
12.3.2014

               LT

               Europos Sąjungos oficialusis leidinys

               C 73/29

      KOMISIJOS SPRENDIMAS

   2014 m. kovo 6 d.
   kuriuo atnaujinamas Europos Sąjungos ir Vatikano Miesto Valstybės susitarimo dėl pinigų priedas
   2014/C 73/06
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gruodžio 17 d. Europos Sąjungos ir Vatikano Miesto Valstybės susitarimą dėl pinigų, ypač į jo 8 straipsnio 3 dalį,
   kadangi:

               (1)

               Europos Sąjungos ir Vatikano Miesto Valstybės susitarimo dėl pinigų (toliau – Susitarimas dėl pinigų) 8 straipsnyje reikalaujama, kad Vatikano Miesto Valstybė įgyvendintų Sąjungos aktus, susijusius su taisyklėmis dėl eurų banknotų ir monetų, pinigų plovimo prevencija, sukčiavimo grynosiomis ir negrynosiomis mokėjimo priemonėmis ir jų klastojimo prevencija, medaliais bei žetonais ir statistinės atskaitomybės reikalavimais. Tie aktai išvardyti Susitarimo dėl pinigų priede;

               (2)

               priedas turėtų būti atnaujinamas pagal Susitarimo dėl pinigų 8 straipsnio 3 dalį, kurioje numatyta, kad Komisija kasmet turi patikslinti priedą, atsižvelgdama į naujus susijusius ES teisės aktus bei taisykles ir galiojančių teisės aktų bei taisyklių pakeitimus. Remiantis šia nuostata vienas aktas yra pasenęs ir priimti penki nauji Sąjungos aktai, kurie patenka į Susitarimo dėl pinigų 8 straipsnio 1 dalies taikymo sritį ir turėtų būti įtraukti į šį priedą;

               (3)

               2008 m. gruodžio 19 d. Komisijos rekomendacija 2009/23/EB dėl apyvartinių euro monetų nacionalinių pusių ir išleidimo bendrųjų gairių yra pasenusi, nes ją pakeitė 2012 m. liepos 4 d. Europos Parlamento ir Tarybos reglamentas (ES) Nr. 651/2012 dėl euro monetų leidimo;

               (4)

               2012 m. liepos 4 d. buvo priimtas Europos Parlamento ir Tarybos reglamentas (ES) Nr. 651/2012 dėl euro monetų leidimo;

               (5)

               2012 m. birželio 18 d. buvo priimtas Tarybos reglamentas (ES) Nr. 566/212, kuriuo iš dalies keičiamas Reglamentas (EB) Nr. 975/98 dėl apyvartai skirtų euro monetų nominalų ir techninių duomenų;

               (6)

               2012 m. rugsėjo 7 d. buvo priimtas Europos Centrinio Banko sprendimas ECB/2012/19, kuriuo iš dalies keičiamas Sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą;

               (7)

               2013 m. balandžio 19 d. buvo priimtas Europos Centrinio Banko sprendimas ECB/2013/10, kuriuo iš dalies keičiamas Sprendimas ECB/2003/4 dėl euro banknotų nominalų, specifikacijų, atkūrimo, keitimo ir išėmimo iš apyvartos;

               (8)

               2013 m. balandžio 19 d. buvo priimtos Europos Centrinio Banko gairės ECB/2013/11, kuriomis iš dalies keičiamos Gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos;

               (9)

               todėl Susitarimo dėl pinigų priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   Vienintelis straipsnis
   Europos Sąjungos ir Vatikano Miesto Valstybės susitarimo dėl pinigų priedas pakeičiamas šio sprendimo priedu.
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. kovo 6 d.

            Komisijos vardu

            Pirmininkas

         José Manuel BARROSO

      PRIEDAS

                  Įgyvendintinos teisės nuostatos

                  Įgyvendinimo terminas

                  Pinigų plovimo prevencija

                  2005 m. spalio 26 d. Europos Parlamento ir Tarybos direktyva 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (OL L 309, 2005 11 25, p. 15)

                     su pakeitimais, padarytais:
                  2008 m. kovo 11 d. Europos Parlamento ir Tarybos direktyva 2008/20/EB (OL L 76, 2008 3 19, p. 46)

                     papildyta:

                              2006 m. rugpjūčio 1 d. Komisijos direktyva 2006/70/EB, nustatančia Europos Parlamento ir Tarybos direktyvos 2005/60/EB įgyvendinimo priemones, susijusias su politikoje dalyvaujančių asmenų apibrėžimu, ir supaprastinto deramo klientų tikrinimo procedūroms taikomus techninius kriterijus bei išimtis, suteikiamas dėl to, kad finansine veikla verčiamasi retai arba labai ribotai (OL L 214, 2006 8 4, p. 29)

                              2006 m. lapkričio 15 d. Europos Parlamento ir Tarybos reglamentu (EB) Nr. 1781/2006 dėl mokėtojo informacijos, pateikiamos pervedant lėšas (OL L 345, 2006 12 8, p. 1)

                              2005 m. spalio 26 d. Europos Parlamento ir Tarybos reglamentu (EB) Nr. 1889/2005 dėl grynųjų pinigų, įvežamų į Bendriją ar išvežamų iš jos, kontrolės (OL L 309, 2005 11 25, p. 9)

                              2001 m. birželio 26 d. Tarybos pamatiniu sprendimu 2001/500/TVR dėl pinigų plovimo, nusikaltimo priemonių ir nusikalstamu būdu įgytų pajamų nustatymo, paieškos, įšaldymo, areštavimo ir konfiskavimo (OL L 182, 2001 7 5, p. 1).

                  2010 12 31

                  Sukčiavimo ir klastojimo prevencija

                  2001 m. birželio 28 d. Tarybos reglamentas (EB) Nr. 1338/2001, nustatantis priemones, būtinas euro apsaugai nuo padirbinėjimo (OL L 181, 2001 7 4, p. 6)

                     su pakeitimais, padarytais:

                  2008 m. gruodžio 18 d. Tarybos reglamentu (EB) Nr. 44/2009 (OL L 17, 2009 1 22, p. 1).

                  2010 12 31

                  2004 m. gruodžio 6 d. Tarybos reglamentas (EB) Nr. 2182/2004 dėl į euro monetas panašių medalių ir žetonų (OL L 373, 2004 12 21, p. 1)

                     su pakeitimais, padarytais:

                  2008 m. gruodžio 18 d. Tarybos reglamentu (EB) Nr. 46/2009 (OL L 17, 2009 1 22, p. 5).

                  2010 12 31

                  2000 m. gegužės 29 d. Tarybos pamatinis sprendimas 2000/383/TVR dėl apsaugos nuo padirbinėjimo griežtinimo kriminalinėmis bausmėmis ir kitokiomis sankcijomis ryšium su euro įvedimu (OL L 140, 2000 6 14, p. 1)

                     su pakeitimais, padarytais:

                  2001 m. gruodžio 6 d. Tarybos pamatiniu sprendimu 2001/888/TVR (OL L 329, 2001 12 14, p. 3).

                  2010 12 31

                  2001 m. gruodžio 17 d. Tarybos sprendimas 2001/923/EB, nustatantis mainų, paramos ir mokymo programą, skirtą euro apsaugai nuo klastojimo (Periklio programą) (OL L 339, 2001 12 21, p. 50)

                     su pakeitimais, padarytais:

                              2006 m. sausio 30 d. Tarybos sprendimu 2006/75/EB (OL L 36, 2006 2 8, p. 40)

                              2006 m. lapkričio 20 d. Tarybos sprendimu 2006/849/EB (OL L 330, 2006 11 28, p. 28)

                     papildytas:

                  2001 m. gruodžio 6 d. Tarybos sprendimu 2001/887/TVR dėl euro apsaugos nuo klastojimo (OL L 329, 2001 12 14, p. 1).

                  2010 12 31

                  2001 m. gegužės 28 d. Tarybos pamatinis sprendimas 2001/413/TVR, skirtas kovai su sukčiavimu negrynosiomis mokėjimo priemonėmis ir jų klastojimu (OL L 149, 2001 6 2, p. 1)

                  2010 12 31

                  Taisyklės dėl eurų banknotų ir monetų

                  2012 m. liepos 4 d. Europos Parlamento ir Tarybos reglamentas (EB) Nr. 651/2012 dėl maisto produktų higienos (OL L 201, 2012 7 27, p. 135)

                  2013 12 31 (1)

                  1998 m. gegužės 3 d. Tarybos reglamentas (EB) Nr. 975/98 dėl apyvartai skirtų euro monetų nominalų ir techninių duomenų (OL L 139, 1998 5 11, p. 6)

                  2010 12 31

                     su pakeitimais, padarytais:

                              1999 m. vasario 22 d. Tarybos reglamentu (EB) Nr. 423/1999 (OL L 52, 1999 2 27, p. 2)

                              2012 m. birželio 18 d. Tarybos reglamentu (ES) Nr. 566/2012 (OL L 169, 2012 6 29, p. 8)

                  2013 12 31 (1)

                  1999 m. gegužės 10 d. Tarybos išvados dėl euro monetų kokybės valdymo sistemos

                  2010 12 31

                  1998 m. lapkričio 23 d. ir 2002 m. lapkričio 5 d. Tarybos išvados dėl kolekcinių monetų

                  2010 12 31

                  2001 m. spalio 22 d. Komisijos komunikatas dėl euro monetų bendro reverso dizaino autorių teisių apsaugos (COM(2001) 600 galutinis) (OL C 318, 2001 11 13, p. 3)

                  2010 12 31

                  2003 m. kovo 20 d. Europos centrinio banko gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos (OL L 78, 2003 3 25, p. 20)

                  2010 12 31

                     su pakeitimais, padarytais:

                  2013 m. balandžio 19 d. Europos centrinio banko gairėmis ECB/2013/11 (OL L 118, 2013 4 30, p. 43)

                  2014 12 31 (1)

                  2003 m. kovo 20 d. Europos centrinio banko sprendimas ECB/2003/4 dėl euro banknotų nominalų, specifikacijų, atkūrimo, keitimo ir išėmimo iš apyvartos (OL L 78, 2003 3 25, p. 16)

                  2010 12 31

                     su pakeitimais, padarytais:

                  2013 m. balandžio 19 d. Europos centrinio banko gairėmis ECB/2013/10 (OL L 118, 2013 4 30, p. 37)

                  2014 12 31 (1)

                  2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, 2010 12 22, p. 1)

                  2012 12 31

                  2010 m. rugsėjo 16 d. Europos centrinio banko sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (OL L 267, 2010 10 9, p. 1)

                  2012 12 31

                     su pakeitimais, padarytais:

                  2012 m. rugsėjo 7 d. Europos centrinio banko sprendimu ECB/2012/19 (OL L 253, 2012 9 20, p. 19)

                  2013 12 31 (1)

         (1)  Jungtinis komitetas susitarė dėl šių terminų pagal Europos Sąjungos ir Vatikano Miesto Valstybės 2009 m. gruodžio 17 d. susitarimo dėl pinigų 8 straipsnio 4 dalį.


title: 2011/606/ES: 2011 m. gegužės 10 d. Europos Parlamento sprendimas dėl Europos GNSS priežiūros institucijos 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/232

         EUROPOS PARLAMENTO SPRENDIMAS
   2011 m. gegužės 10 d.
   dėl Europos GNSS priežiūros institucijos 2009 finansinių metų biudžeto įvykdymo patvirtinimo
   (2011/606/ES)
   EUROPOS PARLAMENTAS,
   atsižvelgdamas į Europos GNSS priežiūros institucijos 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos GNSS priežiūros institucijos 2009 finansinių metų galutinių metinių ataskaitų kartu su Institucijos atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. liepos 12 d. Tarybos reglamentą (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo (3), ypač į jo 12 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą (A7–0103/2011),

               1.

               patvirtina Europos GNSS priežiūros institucijos vykdomajam direktoriui, kad Institucijos 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos GNSS priežiūros institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 114.

      (2)  OL L 248, 2002 9 16, p. 1.

      (3)  OL L 246, 2004 7 20, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/233

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos GNSS priežiūros institucijos 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos GNSS priežiūros institucijos 2009 finansinių metų metines ataskaitas,
   atsižvelgdamas į Audito Rūmų ataskaitą dėl Europos GNSS priežiūros institucijos 2009 finansinių metų metinių finansinių ataskaitų kartu su Institucijos atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. liepos 12 d. Tarybos reglamentą (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo (3), ypač į jo 12 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą (A7–0103/2011),

               A.

               kadangi Europos GNSS priežiūros institucija 2006 m. tapo finansiškai savarankiška;

               B.

               kadangi Audito Rūmai pareiškė, kad negalėjo susidaryti nuomonės apie Institucijos 2007 finansinių metų finansines ataskaitas, ir nurodė, kad 2007 m. buvo peržiūrima visa projekto „Galileo“ sandara ir kad institucijos finansinės ataskaitos buvo parengtos esant neaiškioms teisinėms aplinkybėms;

               C.

               kadangi Audito Rūmai 2008 finansinių metų metinių finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą pateikė su išlygomis;

               D.

               kadangi 2010 m. gegužės 5 d. Parlamentas patvirtino Institucijos vykdomajam direktoriui, kad Institucijos 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           apgailestavo dėl to, kad Audito Rūmai 2008 finansinių metų metinių finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą pateikė su išlygomis,

                           —

                           nerimavo dėl to, kad, nors pagal Reglamentą (EB) Nr. 683/2008 (6) Komisija nuo 2009 m. sausio 1 d. atsakinga už Europos palydovinės navigacijos programų (EGNOS ir „Galileo“) lėšų valdymą ir įgyvendinimą, 2008 m. pabaigoje Komisijai nebuvo perduota jokių veiklos užduočių ir jokio turto, ir dėl to, kad naujasis Komisijos ir Institucijos įgaliojimų pasidalijimas neatspindėtas jų atitinkamose metinėse ataskaitose;

               E.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               F.

               kadangi Institucijos 2009 m. biudžetas buvo 44 400 000 EUR, t. y. 64 % mažesnis negu 2008 finansiniais metais;

      Biudžeto ir finansų valdymas

               1.

               palankiai vertina tai, kad įsigaliojus reglamentui (EB) Nr. 683/2008, didžioji dalis su programomis EGNOS ir „Galileo“ susijusios veiklos ir turto 2009 m. gruodžio mėn. buvo perduota Komisijai; atkreipia dėmesį į tai, kad likusi veikla ir turtas turėjo būti perduoti 2010 m.;

               2.

               pripažįsta Audito Rūmų pareiškimą, kad nebuvo paskelbti ir patikrinti dotacijų procedūros „Septintoji bendroji programa/Galileo/1 kvietimas“ (17 500 000 EUR) atmetimo kriterijai ir, atsižvelgiant į tinkamumo kriterijus, Institucija negalėjo pateikti įrodymų, kad ji sistemingai tikrino, ar potencialūs naudos gavėjai, dalyvaujantys vienoje iš temų, atitiko mažųjų ir vidutinių įmonių kriterijus;

               3.

               taip pat pažymi, kad galutiniame biudžete, kurį Institucija paskelbė 2010 m. kovo 31 d., neatsispindėjo galutinis 2009 m. biudžetas, kurį patvirtino administracinė valdyba, ir nebuvo įtrauktos jos pajamos; taigi primygtinai ragina Instituciją ištaisyti šią padėtį ir pranešti biudžeto įvykdymą tvirtinančiai institucijai apie pasikeitimus;

      Žmogiškieji ištekliai

               4.

               apgailestauja dėl to, kad esama darbuotojų atrankos procedūrų trūkumų, dėl kurių kyla pavojus šių procedūrų skaidrumui; iš esmės pripažįsta tai, kad Audito Rūmai pranešė, jog atlikus keturių darbuotojų atrankos procedūrų auditą nerasta įrodymų, kad atrankos kriterijų svertiniai koeficientai ir privalomas balų skaičius, kurį turėjo surinkti kandidatai tam, kad būtų pakviesti į testus raštu ir interviu, buvo nustatyti prieš vertinimo procedūros pradžią ir nebuvo įrodymų, kad prieš parengiant kandidatų trumpąjį sąrašą buvo parengti testų raštu ir interviu klausimai; taigi ragina Instituciją ištaisyti šią padėtį ir pagerinti savo atrankos procedūras;

               5.

               taip pat pabrėžia poreikį ištaisyti trūkumus, kurie prieštarauja vienodo požiūrio principui taikant tinkamumo kriterijus įdarbinimo procedūroms, kuriose gali dalyvauti vidaus ir išorės kandidatai; iš esmės patvirtina Audito Rūmų teiginį, kad atlikus vienos įdarbinimo procedūros auditą nustatyta, jog vienas kandidatas buvo pripažintas tinkamu, nors ir procedūros pradžioje buvo aiškiai nustatyta, kad jis šio atrankos kriterijaus neatitinka, tačiau jis buvo vidaus kandidatas;

      Vidaus auditas

               6.

               patvirtina, kad Vidaus audito tarnyba (VAT) 2007 m. lapkričio mėn. atliko vidaus auditą ir tolesnius 2008 m. spalio mėn. ir 2009 m. gruodžio mėn. auditus; pažymi, kad dar turi būti įgyvendintos kitos dvi svarbios VAT rekomendacijos, susijusios su itin svarbiomis pareigomis ir darbo pobūdžiu;

               7.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (7) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 114.

      (2)  OL L 248, 2002 9 16, p. 1.

      (3)  OL L 246, 2004 7 20, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 218.

      (6)  2008 m. liepos 9 d. Europos Parlamento ir Tarybos reglamentas (EB) Nr. 683/2008 dėl tolesnio Europos palydovinės navigacijos programų (EGNOS ir „Galileo“) įgyvendinimo (OL L 196, 2008 7 24, p. 1).

      (7)  Priimti tekstai, P7_TA(2011)0163 (žr. šio Oficialiojo leidinio p. 269).


title: Tarybos sprendimas 1994 m. kovo 21 d. iš dalies keičiantis Sprendimą 77/270/Euratomas, kuris suteikia Komisijai teisę suteikti Euratomo paskolas, siekiant prisidėti prie tam tikrų Bendrijai nepriklausančių valstybių atominių elektrinių saugumo ir efektyvumo gerinimo

text:
Svarbus teisinis pranešimas

|

31994D0179

Oficialusis leidinys L 084 , 29/03/1994 p. 0041 - 0043 specialusis leidimas suomių kalba: skyrius 10 tomas 1 p. 0076  specialusis leidimas švedų kalba: skyrius 10 tomas 1 p. 0076

		Tarybos sprendimas1994 m. kovo 21 d.iš dalies keičiantis Sprendimą 77/270/Euratomas, kuris suteikia Komisijai teisę suteikti Euratomo paskolas, siekiant prisidėti prie tam tikrų Bendrijai nepriklausančių valstybių atominių elektrinių saugumo ir efektyvumo gerinimo(94/179/Euratomas)EUROPOS SĄJUNGOS TARYBA,atsižvelgdama į Europos atominės energijos bendrijos steigimo sutartį, ir ypač į jos 1, 2, 172 ir 203 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Europos atominės energijos bendrija buvo įsteigta saugos sąlygoms, reikalingoms pašalinti visuomenės gyvybei ir sveikatai kylančius pavojus, nustatyti; kadangi valstybės narės išreiškė norą ir kitas šalis įtraukti į šį darbą ir bendradarbiauti su atitinkamomis tarptautinėmis organizacijomis, susijusiomis su atominės energetikos plėtra taikiems tikslams;kadangi Bendrija ir valstybės narės nusprendė imtis bendrų pastangų su G-24 šalimis reformoms paremti, kurias vykdo Vidurio ir Rytų Europos bei Nepriklausomų Valstybių Sandraugos (NVS) šalys ir priėmė sprendimą dėl priemonių, kuriomis šioms šalims bus suteikiama ekonominė pagalba; kadangi, siekiant šias bendras pastangas padaryti efektyvesnes, reiktų skatinti kitų tarptautinių institucijų, siekiančių šio tikslo, bendradarbiavimą, tokiu būdu užkertant kelią reikalingos darbo jėgos ir išteklių išsiskirstymui;kadangi, siekiant atominės energijos poreikiams Vidurio ir Rytų Europos bei NVS šalyse patenkinti, reikalinga suderinta strategija, kurioje numatyta ilgalaikė perspektyva ir atsižvelgianti į technologinius veiksnius, saugos "kultūrą" ir praktiką bei kiekvienos dalyvaujančios šalies bendrą energetinį balansą;kadangi kai kuriose šiose šalyse yra branduolinių objektų, kurių saugumo lygis nėra tinkamas ir kurių veikla galėtų daryti įtaką visam kontinentui; kadangi šios šalys apsisprendė ir toliau naudoti branduolinę energiją;kadangi branduolinė sauga turi būti laikoma Vidurio ir Rytų Europos bei NVS bendros energetikos galimybių problemos dalimi ir šiame kontekste atsižvelgus į 1993 m. birželio mėn. bendrą ataskaitą, kurią parengė Pasaulio bankas, Tarptautinė energijos agentūra (TEA) ir Europos rekonstrukcijos ir plėtros bankas;kadangi reiktų reikalauti, kad visos atomines elektrines turinčios šalys ratifikuotų tarptautines civilinės saugos konvencijas arba laikinai patvirtintų privalomas lygiavertę teisinę galią turinčias priemones;kadangi Bendrija pagal jai numatytas pareigas privalo skirti reikalingus išteklius Vyriausybių narių visuomenės prognozėms saugos ir aplinkos kokybės srityje įgyvendinti; kadangi kai kuriose Vidurio ir Rytų Europos bei kai kuriose NVS šalyse ypač reiktų imtis veiksmų tam tikriems veikiantiems branduoliniams objektams patobulinti arba, prireikus, išmontuoti, jeigu techniškai ar ekonomiškai nepagrįsta jų patobulinti iki nustatytų normų;kadangi Bendrijos įgyvendinamuose projektuose pagal Phare ir Tacis programas branduolinių objektų saugumui pagerinti, inter alia numatytos studijos silpnesnėms sritims nustatyti ir atitinkamoms taisomosioms priemonėms pasiūlyti; kadangi dėl techninės pagalbos bus pateikiami pasiūlymai dėl programų kai kuriems veikiantiems ar statomiems branduoliniams objektams patobulinti ir kitiems uždaryti bei išmontuoti; kadangi Bendrija suinteresuota, kad šis darbas būtų atliktas;kadangi investicijos, reikalingos branduoliniams objektams kai kuriose Vidurio ir Rytų Europos bei NVS šalyse patobulinti iki reikalingų standartų yra tokios didelės, kad šios šalys negali to padaryti, nors problemos turi būti sprendžiamos kuo greičiau;kadangi tam reiktų skirti esminę turimų finansinių išteklių dalį; kadangi todėl Sprendimas 77/270/Euratomas [3], suteikiantis Komisijai teisę sudaryti sutartis dėl Euratomo paskolų investicijoms į branduolinės energijos sektorių finansuoti, turėtų būti iš dalies pakeistas, išplečiant šio sprendimo taikymą kai kurioms Phare programoje dalyvaujančioms ir kai kurioms NVS šalims, kad pagerėtų atominių elektrinių saugumas ir efektyvumas, tuo pačiu pagerinant žmonių bei aplinkos apsaugą;kadangi Sprendime 77/271/Euratomas [4] nustatyta didžiausia Euratomo paskolų suma, kuri yra 4000 milijonai ekiu ir kadangi 1991 m. gruodžio 31 d. 2 876 milijonai iš šios sumos jau buvo panaudoti; kadangi sulėtėjus veiklos tempams atominės energetikos sektoriuje ir kai kurioms valstybėms narėms pakeitus atominės energetikos politiką, per kelis kitus metus nebus didelio likusių lėšų iš Bendrijoje vykdomų atominės energijos projektų poreikio;kadangi šalys gavėjos garantuos už paskolas, suteiktas remiantis šiuo sprendimu, ir kadangi, prireikus, bus numatomos ir kitos pirmos klasės garantijos;kadangi finansinių išteklių skyrimas saugai yra neatsiejamas nuo suderintos energetikos galimybių strategijos;kadangi trumpalaikės priemonės turi būti papildytos vidutinės trukmės ir ilgalaikėmis paskolomis pagal suderintą strategiją, ypač numatančią nepatikimiausių atominių elektrinių patobulinimą bei išmontavimą,PRIĖMĖ ŠĮ SPRENDIMĄ:Vienintelis straipsnisSprendimo 77/270/Euratomas 1 straipsnis taip pakeičiamas:"1 straipsnisŠiuo dokumentu Komisija, Europos atominės energijos bendrijos (Euratomas) vardu ir Tarybos nustatytose sumų ribose, įgaliojama sudaryti sutartis dėl lėšų pasiskolinimo, kurios paskolų forma bus skirtos Bendrijoje vykdomiems investiciniams projektams, susijusiems su elektros energijos pramonine gamyba atominėse elektrinėse ir pramoniniais branduolinės energetikos ciklo objektais, finansuoti.Komisija taip pat turi teisę tose pačiose ribose sudaryti sutartis sumoms pasiskolinti, kurios bus skiriamos paskolų forma projektams priede išvardintų Bendrijai nepriklausančių valstybių atominių elektrinių saugumui ir efektyvumui didinti. Kad projektai galėtų būti finansuojami:- jie turi sietis su veikiančiomis ar statomomis atominėmis elektrinėmis ar branduolinės energetikos ciklo objektais arba objektų išmontavimu, kuriuose pakeitimai negali būti techniškai ar ekonomiškai pagrįsti;- buvo gauti visi reikalingi leidimai nacionaliniu lygiu, o, ypač, saugos tarnybų pritarimas;- Komisija pateikė techniniu ir ekonominiu požiūriu palankią nuomonę.Komisija gali skolinti tik tas paskolų sumas, kurių buvo prašoma.Skolinimosi ir atitinkamos kreditavimo operacijos išreiškiamos tuo pačiu piniginiu vienetu ir vykdomos tomis pačiomis sąlygomis, kaip ir pagrindinės sumos sugrąžinimas bei palūkanų mokėjimas. Bendrijos patirtas išlaidas parengiant ir vykdant kiekvieną operaciją apmoka įmonės, gaunančios naudą."Priimta Briuselyje, 1994 m. kovo 21 d.Tarybos varduPirmininkasY. Papantoniou[1] OL C 22, 1993 1 26, p. 11.[2] OL C 44, 1994 2 14.[3] OL L 88, 1977 4 6, p. 9.[4] OL L 88, 1977 4 6, p. 11. Sprendimas, su paskutiniais pakeitimais, padarytais Sprendimu 90/212/Euratomas (OL L 112, 1990 5 3, p. 26).--------------------------------------------------PRIEDASBendrijai nepriklausančių valstybių, kurios gali dalyvauti projektuose, sąrašas- Bulgarijos Respublika- Vengrijos Respublika- Lietuvos Respublika- Rumunija- Slovėnijos Respublika- Čekijos Respublika- Slovakijos Respublika- Rusijos Federacija- Armėnijos Respublika- Ukraina.--------------------------------------------------


title: 2009 m. birželio 10 d. Politinio ir saugumo komiteto sprendimas ATALANTA/5/2009, iš dalies keičiantis Politinio ir saugumo komiteto sprendimą ATALANTA/2/2009 dėl trečiųjų valstybių įnašų į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo ( Atalanta ), priėmimo bei Politinio ir saugumo komiteto sprendimą ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo ( Atalanta ), Prisidedančių šalių komiteto įsteigimo

text:
11.6.2009

               LT

               Europos Sąjungos oficialusis leidinys

               L 148/34

      POLITINIO IR SAUGUMO KOMITETO SPRENDIMAS ATALANTA/5/2009
   2009 m. birželio 10 d.
   iš dalies keičiantis Politinio ir saugumo komiteto sprendimą ATALANTA/2/2009 dėl trečiųjų valstybių įnašų į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo („Atalanta“), priėmimo bei Politinio ir saugumo komiteto sprendimą ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo („Atalanta“), Prisidedančių šalių komiteto įsteigimo
   (2009/446/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 10 straipsnio 2 dalį dėl trečiųjų valstybių dalyvavimo,
   atsižvelgdamas į 2009 m. balandžio 21 d. Politinio ir saugumo komiteto sprendimą ATALANTA/2/2009 dėl trečiųjų valstybių įnašų į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo („Atalanta“), priėmimo (2) bei 2009 m. balandžio 21 d. Politinio ir saugumo komiteto sprendimą ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo („Atalanta“), Prisidedančių šalių komiteto įsteigimo (3) ir jo papildymą (4),
   kadangi:

               (1)

               2008 m. lapkričio 17 d., 2008 m. gruodžio 16 d. ir 2009 m. kovo 19 d. įvyko ES operacijos vado surengtos pajėgų kūrimo ir aprūpinimo personalu konferencijos.

               (2)

               ES operacijos vadui ir Europos Sąjungos kariniam komitetui pateikus rekomendacijas dėl Kroatijos įnašo, Kroatijos įnašas turėtų būti priimtas.

               (3)

               Pagal prie Europos Sąjungos sutarties ir Europos bendrijos steigimo sutarties pridėto Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   Politinio ir saugumo komiteto sprendimo ATALANTA/2/2009 1 straipsnis pakeičiamas taip:

      „1 straipsnis
      Trečiųjų šalių įnašai
      Remiantis pajėgų kūrimo ir aprūpinimo personalu konferencijų rezultatais, Norvegijos ir Kroatijos įnašai į ES karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo („Atalanta“), priimami.“.

   2 straipsnis
   Politinio ir saugumo komiteto sprendimo ATALANTA/3/2009 priedas iš dalies keičiamas taip:

         „PRIEDAS

            2 STRAIPSNIO 1 DALYJE NURODYTŲ TREČIŲJŲ VALSTYBIŲ SĄRAŠAS

                     —

                     Norvegija

                     —

                     Kroatija“.

      Priimta Liuksemburge 2009 m. birželio 10 d.

            Politinio ir saugumo komiteto vardu

            Pirmininkas

         I. ŠRÁMEK

      (1)  OL L 301, 2008 11 12, p. 33.

      (2)  OL L 109, 2009 4 30, p. 52.

      (3)  OL L 112, 2009 5 6, p. 9.

      (4)  OL L 119, 2009 5 14, p. 40.